  Туспуктэм: ИА «Удмуртия» Наталия Сильвестрова Удмуртиын улӥсьёс пуэдлэсь прививка Ижкарысь мобильной пуктъёсын пуктыны быгатозы, соос 9-10 шуркынмонэ ужалозы. Сьӧре одно ик паспорт, эм утетъя полис но СНИЛС кутоно. Со сярысь Роспотребнадзорлэн элькунъя управлениезлэн пресс-службаез ивортӥз. Вакцинациез ортчыны луоз: «Талисман» вукан центрын (Холмогоров нимо урам, 11) 9-10 шуркынмонэ 16 часысен 19 часозь; «Флагман Дисконт» вузкарон центрын (Удмуртской урам, 255В) 9-10 шуркынмонэ 16 часысен 19 часозь; «Европа» вузкарон центрын (Вадим Сивков нимо урам, 150) 9-тӥ шуркынмонэ 16 часысен 19 часозь; Шор карлудысь мобильной пунктын (Бородин нимо урамын, 2 номеро кар эмъяськонни но операя но балетъя театр вискын) 9-10 шуркынмонэ 16 часысен 19 часозь; Мерлыко тазалыкъя элькун центрын (Октябрьлы 50 ар урам, 21) 9-10 шуркынмонэ 16 часысен 19 часозь. Ӧнерчиос тодэ вайытом, вакцинацилэн пайдалыкез 14 нунал ортчыса кылдэ но 12 толэзёзь возиське. Тодэ вайытом, Удмуртиын 536 сюрс-лэсь трос адями пуэдлэсь прививка лэсьтӥз ни. Тегъёс: Тазалык пуэд прививка Ижкар Удмуртия  